
ASOCIAȚIA „BIACADEMY MUSIC”
Nr._________/___________2026
CONSILIUL JUDEȚEAN MARAMUREȘ 
Nr._________/___________2026



    ACORD DE COOPERARE

Părțile,
1. CONSILIUL JUDEŢEAN MARAMUREŞ prin U.A.T. JUDEȚUL MARAMUREȘ , cu sediul în Baia Mare, strada Gh. Şincai, nr. 46, CIF 3627315, cont bancar RO07TREZ24A675000592200X deschis la Trezoreria Baia Mare, reprezentat prin Președinte Gabriel Valer Zetea , denumit în continuare PARTENER;
şi

2. ASOCIAȚIA „BIACADEMY MUSIC” cu sediul în Baia Mare, str. 9 Mai nr. 31, tel: 0742 802 625, codul fiscal nr. 51038786, având contul nr. RO51BRDE250SV31104722500, deschis la BRD, reprezentată de Jarda Laura Bianca cu funcția de președinte, denumit în continuare PARTENER.

Având în vedere că partenerul Consiliul Județean Maramureș prin U.A.T. Județul Maramureș are în exercitarea atribuțiilor prevăzute în Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, la art. 173, alin. (1), lit. e) și alin. (7), lit. a) cadrul necesar, în condițiile legii, pentru cooperarea sau asocierea cu persoane juridice române ori străine, inclusiv cu parteneri din societatea civilă, în vederea finanțării și realizării în comun a unor acțiuni, lucrări, servicii sau proiecte de interes public județean;

În baza Hotărârii Consiliului Județean Maramureș nr. 262 din 25.09.2026.

Părțile au convenit încheierea prezentului acord, prin respectarea următoarelor clauze:

I. OBIECTUL  ACORDULUI
Art.1. Obiectul acordului de cooperare îl reprezintă cooperarea părților în vederea realizării în comun cu Asociația „BiAcademy Music” a evenimentului „Mara Music Festival”, care se va desfășura în perioada __________________ în Baia Sprie.
 Art.2. Acordul stabilește cadrul general și specific al cooperării, conform celor stabilite în cele ce urmează.

II.  DURATA ACORDULUI 
Art. 3. Prezentul acord intră în vigoare la data semnării de către părți  și se încheie la data finalizării proiectului, dar nu mai târziu de 11.12.2026.
III.  OBLIGAŢIILE PĂRŢILOR
Art. 4.  Activitățile și responsabilitățile partenerilor din prezentul Acord de cooperare:
(1) Consiliul Județean Maramureș prin U.A.T. Județul Maramureș are următoarele responsabilități:
· să asigure sprijin financiar pentru realizarea în comun cu Asociația “BiAcademy Music” a evenimentului „Mara Music Festival”, în limita sumei de ____ lei, din bugetul Judeţului Maramureş pe anul 2026;
· să participe la realizarea evenimentului „Mara Music Festival”;
· să verifice proiectele pentru materiale de promovare sub aspectul menționării sprijinului acordat de Consiliul Județean Maramureș și a aplicării logo-ului partenerului pe materialele de promovare, achiziționate în cadrul acțiunii;
· să promoveze, prin toate mijloacele disponibile, evenimentul „Mara Music Festival”;
· să deconteze suma ce reprezintă contribuția Consiliului Județean Maramureș, după prezentarea documentelor justificative de către beneficiar; 
· suma aferentă decontului va fi virată Partenerului în contul deschis la BRD.

(2) ASOCIAȚIA „BIACADEMY MUSIC” are următoarele responsabilități:
· să promoveze, prin toate mijloacele disponibile, evenimentul „Mara Music Festival”;
· să asigure elementele de logistică și scenotehnică și efecte speciale la scenă 
· să asigure producția unor elemente de branding pentru scenă;
· să asigure promovarea evenimentului prin propriile canale de comunicare 
· să utilizeze resursele financiare asigurate de Partener exclusiv realizării proiectului sus menționat; 
· să cuprindă pe materialele de promovare achiziționate în cadrul acțiunii sintagma „Eveniment realizat cu sprijinul Consiliului Județean Maramureș” și să introducă logo-ul Consiliului Județean Maramureș, făcând dovadă clară în acest sens prin respectarea procedurii privind promovarea denumirii autorității finanțatoare, anexă la acest acord de cooperare;
· prin semnarea acordului de cooperare, beneficiarul își exprimă acordul ca imaginile foto și înregistrările audio si video preluate din cadrul proiectului finanțat, pot să fie publicate de către Consiliul Județean Maramureș pe unul sau mai multe canale de comunicare respectiv platformele web proprii sau pe rețelele de socializare administrate de instituție, presa scrisă, tipărituri materiale de promovare, etc. pentru o perioadă nelimitată de timp, după caz;
· beneficiarul își exprimă acordul asupra dreptului finanțatorului de a transmite toate materialele sus indicate către orice colaborator al acestuia, fără să fie necesară obținerea acordului beneficiarului finanțării;
· să prezinte un exemplar din materialele tipărite;
· să comunice partenerului orice situație neprevăzută care poate interveni cu privire la organizarea și desfășurarea evenimentului, conform prezentului acord; 
· să răspundă de securitatea şi siguranţa tuturor participanţilor conform legislației în vigoare, pe parcursul desfăşurării evenimentului, care face obiectul prezentului acord; 
· să prezinte partenerului care asigură finanţarea proiectului, documentele justificative în vederea decontării sumelor. Ulterior încasării sumelor aferente decontului va prezenta partenerului dovada plății aferente cheltuielilor angajate în cadrul proiectului, în termenul maxim de 30  zile. 
· decontarea cheltuielilor efectuate în baza prezentului acord se realizează cu respectarea dispoziţiilor legale, conform procedurilor proprii ale partenerului care a asigurat contribuția financiară;
· să promoveze denumirea instituției finanţatoare în cadrul evenimentului finanţat prin modalităţile convenite între părţi;
· să prezinte la solicitarea Partenerului orice alte documente și informații aferente implementării proiectului;
· să se asigure că în spațiile în care se derulează activitățile din cadrul evenimentului, mai cu seamă în cazul celora care presupun prezența unui public mai mare de 50 de persoane, sunt respectate toate normele legale PSI, protecția muncii și de protecție și prezervare a mediului;
IV. ALTE OBLIGAŢII ALE PĂRŢILOR 
	Art.5. ASOCIAȚIA „BIACADEMY MUSIC” se obligă să utilizeze suma pusă la dispoziție, exclusiv pentru obiectivul menționat la art. 1 cu respectarea prevederilor legale incidente în cauză, în caz contrar beneficiarul finanțării se obligă să restituie sumele care nu respectă obiectul acordului de cooperare și să achite sumele stabilite de organele de control (Camera de Conturi Maramureș, Ministerul Finanțelor, etc.) drept penalități, dobânzi, foloase necuvenite etc.
         	Documentele justificative privind cheltuielile efectuate în vederea realizării în comun cu Asociația “BiAcademy Music” a evenimentului „Mara Music Festival”, vor fi depuse în copie în termen de cel mult 30 de zile de la finalizarea evenimentului, în baza unui raport însoțit de decont al cheltuielilor, certificate „Conform cu originalul. Acest document nu a mai fost decontat din alte surse de finanțare”, la Registratura Consiliului Județean, inclusiv documentul prin care se face dovada achitării facturilor să fie prezentat în copie, în cel mult 30 de zile de la data încasării sumelor de la finanțator.
		Art.6. Partenerii trebuie să contribuie la realizarea evenimentului şi să își asume rolul lor, așa cum acesta este definit în cadrul prezentului Acord. Partenerii trebuie să implementeze activitățile din cadrul evenimentului cu respectarea standardelor profesionale și de etică cele mai înalte.
		Art.7. Partenerii trebuie să se consulte în mod regulat şi să se informeze asupra tuturor aspectelor privind evoluția evenimentului.
		Art.8. Partenerii sunt obligați să respecte regulile privitoare la conflictul de interese şi regimul incompatibilităților, iar  în cazul apariției unui asemenea conflict, să dispună luarea măsurilor ce conduc la evitarea, respectiv stingerea lui.
	Art.9. Partenerii sunt obligați să respecte reglementările referitoare la protecția datelor cu caracter personal și cele referitoare la prelucrarea datelor personale, în conformitate cu Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și legislația națională în vigoare.
Art.10. Partenerii poartă întreaga responsabilitate în ce privește asigurarea respectării prevederilor legislației privind achizițiile publice în derularea procesului de achiziție publică.
V. ÎNCETAREA ACORDULUI
Art.11. Prezentul acord încetează în următoarele situații:
· la expirarea duratei pentru care a fost încheiat;
· de drept, în cazul în care una din părți nu își execută una din obligațiile asumate prin prezentul acord;
· înainte de termen, cu acordul părților.

VI. DISPOZIŢII FINALE
Art.12. Modificarea prezentului acord este posibilă numai cu acordul părților, caz în care se va încheia act adițional.
Art.13. Prezentul acord s-a încheiat azi __________ 2026, în 2 exemplare, câte un exemplar pentru fiecare parte.

